Elke vrou gee die pas aan in ‘n verhouding. Soms laat sy toe dat die man die stuurwiel vat maar al hoe meer begin van die vroue hulle voete neer sit.
Jy sien hoe ouer jy word en hoe langer jy alleen bly hoe meer staan jy op vir jouself. Toe ek en Isak ontmoet het, was ek reguit. Jy vat my soos ek is of los my. Moenie met my mors nie, was ‘n besliste bevel. Indien jy dit wil doen vat die pad. Tyd vir omverskoning vra was verby. Ek is wie ek is. En dieselfde het vir hom gegeld. Ek moes inval met sy lewensoortuigings. Hy is mal oor kamp en ek was reg met dit. Dit is nuwe belewenisse en ek is lief vir die natuur so dit het goed gewerk vir my. Hy gee my tyd om te lees, skryf, die radioprogram se beplanning en ondersteun my in my werk. In ruil ondersteun ek hom met sy sport, beplande toere en kampe. Dit is ‘n wen-wen situasie. Met die res werk ons saam. Ons maak of saam kos of, indien ek te besig is maak hy kos. Geen pyne daaroor nie. Huishoudelike take word saam verrig en ons lewe het in ‘n goeie ritme geval waar albei partye hulself nog kan uitleef. Ja, ons het ons probleme. Maar ons werk aan die ook. So bou ons aan ‘n nuwe toekoms. Maar dit het ons albei ‘n paar lesse gekos vooraf.
Onthou, jy is die beste belegging wat jy sal maak. Glo in jouself, bou aan jou self en geniet die pad. Ek sluit af met ‘n paar wyshede van Salamo.